Vážení rodičia, milí žiaci,

riaditeľstvo Základnej školy Jána Drdoša vo Vígľaši Vám oznamuje, že slávnostné otvorenie nového školského roka 2020/2021, ktoré každoročne organizujeme na školskom dvore, sa vzhľadom na nepriaznivú epidemiologickú situáciu v súvislosti s ochorením COVID -19 a v súlade s pokynmi MŠVVaŠ SR z 18.8.2020 neuskutoční.

Žiaci nastúpia do školy 02.09.2020. Do budovy školy žiaci vstupujú po triedach podľa rozpisu, v rúškach od 7.40 do 8.00 hod. (Rozpis nástupu žiakov po triedach bude zverejnený od piatku, 28.8.2020) Do budovy školy žiaci vstupujú **bez doprovodu zákonných zástupcov s výnimkou žiakov 1. ročníka**, ktorých môže sprevádzať len jeden zákonný zástupca. Pri vstupe do budovy školy všetci prechádzajú ranným filtrom, pričom odovzdajú triednemu učiteľovi vyplnené prehlásenia zákonných zástupcov a riadia sa pokynmi službukonajúceho pedagóga.

**Žiadame všetkých rodičov o dôsledné vyplnenie tlačív zverejnených na webovej stránke našej školy, ktoré dieťa musí odovzdať ráno 02.09.2020 pri vstupe do budovy školy, alebo pri prvom nástupe žiaka do školy.** **Upozorňujeme rodičov, že bez týchto vyhlásení nebude môcť dieťa nastúpiť do školy.**

Rodičia, ktorí nemajú možnosť vytlačiť si uvedené tlačivá, môžu si ich vyzdvihnúť od 24.8.2020 na sekretariáte Základnej školy vo Vígľaši, prípadne na obecných úradoch v mieste bydliska žiaka.